**BOŽIČ, GOSPODOVO ROJSTVO, slovesni in zapovedani**

**praznik, 25. DECEMBER 2022**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 26.12.  27.12.  28.12.  29.12.  30.12.  31.12.  1.1. | SVETI ŠTEFAN, diakon in prvi mučenec, praznik  DAN SAMOSTOJNOSTI IN ENOTNOSTI, državni praznik  SVETI JANEZ, apostol in evangelist, praznik  SVETI NEDOLŽNI OTROCI, mučenci, praznik  sv. TOMAŽ BECKET, škof in mučenec  SVETA DRUŽINA, praznik  sv. SILVESTER, papež, DRUGI SVETI VEČER  MARIJA SVETA BOŽJA MATI, slovesni praznik,  Novo leto, dan miru, sklep božične osmine |

V dneh po Kristusovem rojstvu obhaja Cerkev tri praznike, ki predstavljajo tri prototipe »mučeništva«. Sveti Štefan si je mučeništva želel in ga je tudi prestal. Sveti Janez Evangelist je tudi želel umreti mučeniške smrti, podobno kot njegovi sobratje apostoli, toda tega ni doživel. Nedolžni otroci, še majhni dojenčki, pa si mučeništva niso želeli, a so ga doživeli. Bili so »prve klice mučeništva«. Mučeništvo, ki ga je želel in doživel sveti Štefan, je bilo pokazatelj, kaj bo pomenilo živeti kot kristjan v prvih štirih stoletjih Cerkve. Razjarjeni zaradi dozdevnega Štefanovega bogokletja, so ga Judje kamnali zunaj mesta. Štefan pa »je uprl pogled proti nebu in videl Božjo slavo in Jezusa, ki je stal na Božji desnici« (Apd 7,55). Štefan izkazuje popolno naravnanost na Kristusa: »Sprejmi mojega duha; ne prištevaj jim tega greha!«

**Na god svetega Štefana je pri maši blagoslov soli, ki jo po navadi primešamo krmi za živino.**

**Na svetega Štefana bodo koledniki obiskali in blagoslovili naše domove in nabirali sredstva za slovenske misijonarje.**

**V soboto, pred praznikom Marije svete Božje Matere zvečer je drugi sveti večer, zato po stari krščanski navadi pokropite z blagoslovljeno vodo in pokadite s kadilom svoje domove ter molite rožne vence.**

**V soboto ni svete maše.**

**Na dan Novega leta je pri maši blagoslov otrok.**

**Svete maše:**

**BOŽIČ – POLNOČNICA, 25. 12. ob 0.00 za vse + duhovnike, ki so delovali na Vrhu**

**BOŽIČ – dnevna maša, 25. 12. ob 10 h + Janez Božnar, Hlevni vrh 13**

**SVETI ŠTEFAN, 26. 12. ob 10 h + Abrahtovi, Račeva 28**

**NEDELJA – NOVO LETO 1. 1. 2023 ob 10 h + Valentina Rupnik, Vrh 15**